Diari Oficial de la Generalitat Valenciana


Sumari del DOGV 7291, del 09-06-2014 (2014/4896)

Notificació de la revocació de la classificació empresarial i de la cancel·lació de la inscripció. Expedient número H-7790-5009-7.
----------------------------------------------------------------------------------------------------------------------------------

### Dades del document

Número de DOGV
:   7291

Data del DOGV
:   09-06-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/4896


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de la revocació de la classificació empresarial i de la cancel·lació de la inscripció. Expedient número T-4203-4402-0. [2014/4896]  
S'ha intentat la notificació expressa a l'interessat en data 17.04.2014, registre d'eixida 11164, i com que no s'ha pogut realitzar, en virtut dels termes i procediments previstos en l'article 59.5 de la Llei 30/1992, de 26 de novembre, Reguladora del Règim Jurídic de les Administracions Públiques i del Procediment Administratiu Comú, per mitjà d'este anunci se li notifica la revocació de la classificació i la cancel·lació de la inscripció per la no acreditació de la solvència econòmica i financera.  
  
Interessat:  
Expedient número: V-6981-5899-9.  
Empresa: Limcor Servicios G.A., SL.  
NIF/CIF: N88323798.  
Domicili: Jacinto Benavente, núm. 39.  
Població i CP: La Pobla de Farnals 46027.  
  
Assumpte: notificació de cancel·lació  
La Comissió de Classificació i Registres de la Junta Superior de Contractació Administrativa de la Generalitat, en la reunió de data 10.04.2014, ha adoptat l'acord següent:  
  
Primer. Per acord de la Comissió de Classificació i Registres de data 08/02/11 es va concedir a l'empresa dalt esmentada, als efectes establits en l'article 65 del Text Refós de la Llei de Contractes del Sector Públic, la classificació com a empresa contractista de servicis en els grups, subgrups i categories següents:  
  
Classificació Empresarial Atorgada per la Generalitat Valenciana  
  
Data de l'acord de classificació: 08.02.2011  
  
Activitat Grup Subgrup Categoria  
S U 1 C   
  
  
Segon. No havent-se donat compliment al requeriment previ i segons el que disposa l'article 4.1, apartat a, i 5.4 del Reial Decret 817/2009, de 8 de maig, pel qual es desplega parcialment la Llei de Contractes del Sector Públic, en data 23.10.2013, la Secretaria de la Junta Superior de Contractació Administrativa va acordar iniciar d'ofici l'expedient de revisió de les classificacions atorgades a l'empresa i donar audiència a l'empresa i a qualsevol persona interessada en el procediment, per un termini de quinze dies hàbils comptadors des de l'endemà de la notificació, a fi que pogueren formular les al·legacions o presentar els documents que consideraren convenients per a la defensa dels seus drets.  
Davant de la impossibilitat de notificació expressa a l'interessat, en data 03.12.2013, es va publicar anunci en el Diari Oficial de la Comunitat Valenciana, i edicte en el tauler d'anuncis de l'ajuntament de l'últim domicili conegut, segons consta acreditat en l'expedient.  
  
  
Tercer. Una vegada transcorregut el termini establit en el tràmit d'audiència, per part de l'empresa no s'han presentat al·legacions ni s'han aportat documents.  
  
Quart. D'acord amb el que disposa l'article 3 del Reial Decret 817/2009, la no aportació en temps i forma dels documents requerits a l'empresa és equivalent a la no acreditació de la seua solvència econòmica i financera després del tancament de l'últim exercici comptable anual, la qual cosa impedix el manteniment de la seua classificació de conformitat amb el que establix l'article 70 de la Llei.  
En virtut d'això, conclosa la tramitació de l'expedient de revisió en els termes que preveuen els articles 4 i 5 del Reial Decret 817/2009, acorda:  
  
Primer. Revocar i deixar sense efecte la classificació concedida a l'empresa Limcor Servicios G.A., SL, per acord d'esta Comissió de 08.02.2011, per no haver acreditat el manteniment de la seua solvència econòmica i financera en el seu últim exercici comptable anual.  
  
Segon. Autoritzar la cancel·lació de la inscripció de l'empresa en la Secció Primera del Registre de Contractistes i Empreses Classificades de la Generalitat.  
  
Contra este acord, que no esgota la via administrativa, les persones interessades poden interposar recurs d'alçada davant del conseller d'Hisenda i Administració Pública, en el termini d'un mes a partir de la recepció d'esta notificació, de conformitat amb el que establixen els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.  
  
I perquè valga de notificació a l'interessat s'expedix este edicte.  
  
  
València, 21 de maig de 2014.- La subsecretària: Carmela Cots Soler.